[pic] | AZ EURÓPAI KÖZÖSSÉGEK BIZOTTSÁGA |

Brüsszel, 6.6.2006

SEC(2006) 687 végleges

Tervezet

AZ EK–DÁNIA/FERÖER-SZIGETEK VEGYES BIZOTTSÁG X/2006 HATÁROZATA

az egyrészről az Európai Közösség, másrészről Dánia kormánya és a Feröer-szigetek helyi kormánya között létrejött megállapodás 1. jegyzőkönyve mellékletében szereplő I. és II. táblázat módosításáról

- Tervezet: a Bizottság közös álláspontja - (előterjesztő: a Bizottság)

INDOKLÁS

A Feröer-szigetekről származó, a Közösségben szabad forgalomba bocsátott egyes importált halakra és halászati termékekre alkalmazandó tarifális elbánást és szabályokat az egyrészről az Európai Közösség, másrészről Dánia kormánya és a Feröer-szigetek helyi kormánya között létrejött megállapodás[1] 1. jegyzőkönyve állapítja meg.

Az 1. jegyzőkönyv alkalmazásában a Közösség 3000 tonnás vámkontingens formájában vámengedményeket biztosít a Feröer-szigetekről származó elkészített vagy konzervált garnélarák, fűrészes garnélarák és norvég homár esetében. A Feröer-szigetekről származó fagyasztott foltos tőkehal behozatalára azonban nem állapít meg vámengedményt az 1. jegyzőkönyv.

A fent említett megállapodás 36. cikke kiköti, hogy a Feröer-szigetek kérésére a Közösség megvizsgálja a különleges termékekhez való hozzáférési lehetőségek kiszélesítését.

A Feröer-szigetek kérelmezte, hogy a garnélarákra, fűrészes garnélarákra és norvég homárra vonatkozó vámkontingenst 3000 tonnáról 6000 tonnára emeljék. Ugyancsak kérelmezte, hogy a Feröer-szigetekről származó fagyasztott foltos tőkehal is kerüljön fel az 1. jegyzőkönyv I. táblázatában szereplő, a Közösségbe vámmentesen importálható halászati termékek listájára.

A Bizottság úgy ítéli meg, hogy mindkét kérelem elfogadása ésszerű, tekintettel a más harmadik országokból – például Norvégiából, Izlandról és Grönlandról – származó termékek behozatalára alkalmazandó tarifális elbánásra és szabályokra illetve arra, hogy e változtatások a közösségi piacra gyakorolt negatív hatásának kockázata viszonylag alacsony. A garnélarákra, fűrészes garnélarákra és norvég homárra vonatkozó vámkontingens tekintetében azonban a Bizottság úgy ítéli meg, hogy a kontingenst fokozatosan, 1000 tonnánként kell emelni, és a meglévő kontingens megfelelő mértékű kihasználtságának feltételéhez kell kötni.

A megállapodás 31. cikke vegyes bizottságot hozott létre, amely a megállapodás igazgatásáért felelős, és biztosítja annak megfelelő végrehajtását. A megállapodás 34. cikkének (1) bekezdésével összhangban a vegyes bizottság tehát határozatával módosíthatja a megállapodás 1. jegyzőkönyvének mellékletét.

A fentiek fényében a vegyes bizottság következő ülésén a Bizottságnak javasolnia kell a Tanácsnak a mellékelt határozattervezet a Közösség közös álláspontjaként történő elfogadását.

Tervezet

AZ EK–DÁNIA/FERÖER-SZIGETEK VEGYES BIZOTTSÁG X/2006 HATÁROZATA

az egyrészről az Európai Közösség, másrészről Dánia kormánya és a Feröer-szigetek helyi kormánya között létrejött megállapodás 1. jegyzőkönyve mellékletében szereplő I. és II. táblázat módosításáról

A VEGYES BIZOTTSÁG,

tekintettel az egyrészről az Európai Közösség, másrészről Dánia kormánya és a Feröer-szigetek helyi kormánya között létrejött megállapodásra[2] (a továbbiakban: a megállapodás) és különösen annak 34. cikke (1) bekezdésére,

mivel:

(1) A megállapodás 1. jegyzőkönyvének melléklete a Feröer-szigetekről származó és onnan érkező egyes halak és halászati termékek Közösségbe történő behozatalára alkalmazandó vámokat és egyéb feltételeket állapít meg.

(2) E melléklet értelmében a Közösség vámengedményeket biztosított a Feröer-szigetekről származó elkészített vagy konzervált garnélarákra, fűrészes garnélarákra és norvég homárra, amelyekre 3000 tonnás éves vámkontingens érvényes.

(3) A Feröer-szigetek hatóságai kérelmezték, hogy a Közösség által az elkészített vagy konzervált garnélarákra, fűrészes garnélarákra és norvég homárra biztosított vámengedményeket 6000 tonnára növeljék.

(4) A vámengedmény növelésének engedélyezése a kontingens kihasználtsági mértékének függvényében meghatározandó időszakra ésszerű.

(5) A melléklet értelmében a Közösség nem biztosított vámengedményt a Feröer-szigetekről érkező fagyasztott foltos tőkehal behozatalára.

(6) A Feröer-szigetek hatóságai kérelmezték, hogy a fagyasztott foltos tőkehal is kerüljön fel az 1. jegyzőkönyv mellékletének I. táblázatában szereplő, a Közösségbe vámmentesen importálható halászati termékek listájára.

(7) A fagyasztott foltos tőkehal e táblázatba való beillesztése ésszerű,

A KÖVETKEZŐKÉPPEN HATÁROZOTT:

1. cikk

A megállapodás 1. jegyzőkönyvének mellékletében szereplő II. táblázat a következőképpen módosul:

„1605 | Elkészített vagy konzervált rákféle, puhatestű és más gerinctelen víziállat: | TQ No 4(1) 4 000 |

1605 20 | - Garnélarák és fűrészes garnélarák: |

1605 20 10 | -- Légmentes csomagolásban | 0 |

-- Más: |

1605 20 91 | --- Legfeljebb 2 kg nettó tömegű kiszerelésben | 0 |

1605 20 99 | --- Más: | 0 |

ex 1605 40 00 | - Norvég homár (Nephrops norvegicus) | 0” |

(1) 2007-ben az éves mennyiség 4000 tonna. 2008. január 1-jétől az éves mennyiség 1000 tonnával, legfeljebb 6000 tonnáig emelkedik feltéve, ha a korábbi kontingens teljes mennyiségének legalább 80%-át azév december 31-éig felhasználják.

2. cikk

A megállapodás 1. jegyzőkönyvének mellékletében szereplő I. táblázat a következő sor beillesztésével módosul:

„0303 72 00 | Foltos tőkehal (Melanogrammus aeglefinus) | 0” |

3. cikk

Ez a határozat az elfogadását követő hónap első napján lép hatályba.

Kelt Brüsszelben,

a vegyes bizottság részéről

az elnök

JOGALKOTÁSI PÉNZÜGYI KIMUTATÁS A KIZÁRÓLAG A BEVÉTELI OLDALRA KORLÁTOZOTT KÖLTSÉGVETÉSI HATÁSSAL JÁRÓ JAVASLATOKHOZ

1. A JAVASLAT MEGNEVEZÉSE:

Javaslat: az EK–Dánia/Feröer-szigetek vegyes bizottság x/2006 határozata az egyrészről az Európai Közösség, másrészről Dánia kormánya és a Feröer-szigetek helyi kormánya között létrejött megállapodás 1. jegyzőkönyve mellékletében szereplő I. és II. táblázat módosításáról

2. KÖLTSÉGVETÉSI TÉTELEK:

Alcím és jogcímcsoport:

12. alcím – 120. jogcímcsoport

Az érintett évben a költségvetésben szereplő összeg: 12 905 millió EUR

3. PÉNZÜGYI HATÁS

( A javaslatnak nincsenek pénzügyi vonzatai

( A javaslatnak nincs pénzügyi hatása a kiadásra, van azonban pénzügyi hatása a bevételre – a hatás a következő:

(millió EUR egy tizedesjegyig)

Költségvetési tétel | Bevétel[3] | 12 hónapos időszak 2006. január 1-jétől kezdődően | [n év] |

… cikk | A saját forrásokra gyakorolt hatás | 0.2 |

Az intézkedést követő helyzet |

[n+1] | [n+2] | [n+3] | [n+4] | [n+5] |

… cikk | 0.7 | 1.4 | 2.1 |

4. CSALÁSELLENES INTÉZKEDÉSEK

A garnélarák mennyiségét a Bizottság a kvótakiosztási eljárással összhangban fogja irányítani.

5. EGYÉB ÉSZREVÉTELEK

Az alkalmazandó teljes vámtétel a garnélarákra 20%, a fagyasztott foltos tőkehalra 7,5%.

A Feröer-szigetekről származó fagyasztott foltos tőkehal behozatalának alacsony mértékére és a meglévő vámtételre tekintettel úgy vélik, hogy a további engedménynek nem lesz pénzügyi kihatása a Közösség költségvetésére. Ennélfogva az e Feröer-szigetekről származó termék behozatalára kivetett vámtétel lehetséges veszteségét a továbbiakban nem mérlegelték.

A garnélarák, fűrészes garnélarák és norvég homár esetében biztosított vámkontingensek javasolt növelése azonban kihathat a költségvetés bevételi oldalára, ha a további mennyiségeket bevezetik.

A lehetséges bevételcsökkenést azon feltevés alapján számolták ki, miszerint a további mennyiségeket abban az évben alkalmazzák, amikor azok elérhetővé válnak, a következőképpen:

- 2006 333 tonna

- 2007 1000 tonna

- 2008 2000 tonna

- 2009 3000 tonna

A bevételelmaradás kiszámítása a Feröer-szigetekről származó, a 2002 és 2004 közötti időszak alatt importált garnélarák és fűrészes garnélarák (16052099) átlagos értékén (4619 EUR/millió tonna) alapul, mivel e termék képezi a 090679 kontingenstételszám alatti kereskedelem legnagyobb részét. Az így kiszámított értéket ezután a tagállamok beszedési költségeinek figyelembevétele érdekében 25%-kal csökkentették.

[1] HL L 53., 1997.2.22., 2. o.

[2] HL L 53., 1997.2.22., 2. o.

[3] A hagyományos saját források (mezőgazdasági vámok, cukorilletékek, vámok) tekintetében nettó összegeket, vagyis a beszedési költségek 25%-ának levonásával kapott bruttó összegeket kell megadni.